Lumen (anatomija)
Lumen – u biologiji – je unutrašnji prostor cjevaste strukture, poput arterija ili crijeva. Može se odnositi na: Unutrašnjost suda, poput središnjeg prostora u arterijama, venama ili kapilarima kroz koju protiču tjelesne tečnosti; Unutrašnjost gastrointestinalnog trakta; Putevi bronhija u plućima; Unutrašnjost bubrežnih cjevčica i mokraćnih sabirnih kanala: Putevi ženskog genitalnog trakta, započinjući jednim putem vagine, razdvajajući se u dva lumena, u materici, a oba se nastavljaju kroz jajovode; U ćelijskoj biologiji, lumen je membranski definiran prostor koji se nalazi unutar nekoliko organela, ćelijskih komponenata ili struktura: tilakoid, endoplazmatski retikulum, Golgijev aparat, lizosom, mitohondrija ili mikrotubula.